***ПРОЕКТ!***

***/за всяка обособена позиция/***

**ДОГОВОР**

**№ ................................. 2020 год.**

Днес, ………………..... г., в гр. Габрово, между:

**ОБЩИНА Габрово** със седалище и адрес на управление: гр. Габрово - 5300, пл. „Възраждане” № 3, ЕИК 000215630, представлявана от Таня Христова – кмет на Община Габрово, наричана за краткост **ВЪЗЛОЖИТЕЛ**, от една страна

и

**„…………………………….” …….,** със седалище и адрес на управление: гр. ……………, ул. „……………………….” …….., ЕИК ………………., представлявано от …………………………, в качеството му на Управител/Изпълнителен директор, наричано за краткост **ИЗПЪЛНИТЕЛ**, от друга страна,

На основание чл. 112, ал. 1 ЗОП, във връзка с чл. 181, ал. 6 от ЗОП, обществена поръчка с предмет: **„УПРАЖНЯВАНЕ НА СТРОИТЕЛЕН НАДЗОР НА ОБЕКТИ В РАМКИТЕ НА ПРОЕКТ „РЕМО „ЕТЪР“- МУЗЕЙ ЗА КРЕАТИВЕН КУЛТУРЕН ТУРИЗЪМ“ ПО ДВЕ ОБОСОБЕНИ ПОЗИЦИИ: ОБОСОБЕНА ПОЗИЦИЯ № 1 УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ, СТОПАНИСВАНИ ОТ РЕМО „ЕТЪР“, ОБОСОБЕНА ПОЗИЦИЯ № 2 УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ В ГРАНИЦИТЕ НА РЕМО „ЕТЪР“**

ЗА ОБОСОБЕНА ПОЗИЦИЯ № …………….

открита с **Решение № …………………………** на Кмета на Община Габрово,обявена в изпълнение на **проект РЕМО „ЕТЪР“ – МУЗЕЙ ЗА КРЕАТИВЕН КУЛТУРЕН ТУРИЗЪМ”, финансиран по ОПРР** и Решение № ......................от ...................................год. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор за следното:

**I. ПРЕДМЕТ**

Чл. 1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши „Упражняване на строителен надзор на обекти част от проект РЕМО „ЕТЪР“ – МУЗЕЙ ЗА КРЕАТИВЕН КУЛТУРЕН ТУРИЗЪМ” две обособени позиции: **За обособена позиция …………………….**

съгласно Ценово предложение и Предложението за изпълнение от офертата на ИЗПЪЛНИТЕЛЯ, които са неразделна част от този договор.

(2) За краткост предметът на договора по ал. 1 ще се нарича „услугата”.

(3) ИЗПЪЛНИТЕЛЯТ ще изпълни услугата, предмет на договора в съответствие с чл. 166 ал. 1, т. 1 и 2 на ЗУТ и чл. 168 от ЗУТ.

(4) Изпълнението на предмета по предходната алинея включва изпълнението на минимум следните дейности:

***1.Упражняване на строителен надзор*** по време на строителството, съгласно чл. 166, ал. 1, т. 1 от ЗУТ (вкл. издаване на Разрешение за ползване),в следния задължителен обхват, регламентиран в чл. 168, ал. 1 от ЗУТ:

- законосъобразно започване на строежа;

- пълнота и правилно съставяне на актовете и протоколите по време на строителството;

- изпълнение на строежа съобразно одобрените инвестиционни проекти и изискванията за изпълнение на строежа, съгласно нормативните актове и техническите спецификации за пожарна безопасност, опазване на околната среда по време на строителството;

- спазване на изискванията за здравословни и безопасни условия на труд в строителството;

- качество на влаганите строителни материали и изделия и съответствието им с нормите за безопасност;

- недопускане на увреждане на трети лица и имоти вследствие на строителството;

- оценката за достъпност на строежа от лица с увреждания;

- годност на строежа за въвеждане в експлоатация;

- контрол върху предварителния график за изпълнение на СМР;

***2. Изготвяне и подписване на всички актове и протоколи по време на строителството***, необходими за оценка на строежа, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003 г. *за съставяне на актове и протоколи по време на строителството*;

***3. Откриване на строителната площадка*** и определяне на строителната линия и ниво за съответния строеж, при съставяне на необходимия за това протокол по Наредба №3 от 2003г. *за съставяне на актове и протоколи по време на строителството;*

***4.*** ***Заверка на Заповедната книга на строежа*** и писмено уведомяване в 7-дневен срок от заверката, компетентните органи в общинска администрация, РДНСК, РСПБС, Инспекция по труда;

***5.*** ***Изпълняване функциите на координатор по безопасност и здраве за етапа на строителството*** съгласно чл. 5, ал. 3 от Наредба № 2 от 2004 г. *за минимални изисквания за здравословни и безопасни условия на труд при извършване на строителни и монтажни работи.*

***6. Предоставяне пред Възложителя на междинни отчети*** ***и окончателен отчет*** при изплащане на извършения строителен надзор по време на изпълнение на строително – монтажните работи, съдържащи: списък на основните дейности (видове работи) от строежа като цяло, за които е упражнен текущ строителен надзор, съставените документи (актове), както за възникнали проблеми (ако има такива) и съответно необходимите мерки за решаването им.

***7.*** ***Изготвяне на Окончателен доклад*** за съответните строежа, съгласно чл. 168, ал. 6 от ЗУТ, за издаване на Разрешение за ползване, включително ***технически паспорти и приложенията към тях***, *съгласно Наредба № 5 от 2006 г. за техническите паспорти на строежа.*

***8. Внасяне на съответния окончателен доклад*** в Общинската администрация. ***Представяне на искане за Държавна приемателна комисия*** */за обособени позиции № 1 и № 2/.*

***9.*** ***Упражняване на строителен надзор по време на отстраняване на проявени скрити дефекти*** през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.

**10.** Участие в огледи на обекта, съвместно с **ВЪЗЛОЖИТЕЛЯ** и **ИЗПЪЛНИТЕЛЯ** на СМР на обекта, в рамките на гаранционните срокове, с цел установяване на проявили се дефекти, описването им в тристранен протокол и предприемане на мерки по отстраняването им;

**11.** Комплексни доклади за оценка на съответствието съгл. чл. 142 ал. 6, т.2 от ЗУТ на инженеринговите обекти.

(5) ИЗПЪЛНИТЕЛЯТ следва да извърши работите по чл. 1, ал. 1 съгласно одобрените технически проекти и друга техническа документация, в съответствие с Техническата спецификация на Възложителя, Предложение за изпълнени и Ценовото предложение на ИЗПЪЛНИТЕЛЯ и приложенията към тях, които са неразделна част от настоящия договор.

(6) Изпълнителят изпълнява дейността – предмет на договора, в съответствие с изискванията на Закона за устройство на територията и другите нормативни актове, регламентиращи дейността по упражняване на строителен надзор.

(7) Мястото на приемане на услугата е кв. Етъра, гр. Габрово, община Габрово, Република България.

**II. ДОГОВОРНИ ДОКУМЕНТИ**

Чл. 2. Следните договорни документи представляват неразделна и съставна част от договора и са обвързващи за двете страни:

- Предложение за изпълнение и Ценовото предложение на изпълнителя;

- Удостоверение за упражняване на строителен надзор,издадено от ДНСК и Застраховка на изпълнителя.

**III. ДОГОВОРНА ЦЕНА И УСЛОВИЯ**

Чл. 3. Договорна цена за изпълнение на услугата възлиза общо на **\_\_\_\_\_\_\_\_\_\_\_ без включен ДДС** или **\_\_\_\_\_\_\_\_\_\_\_\_\_\_ лева с включен ДДС, в т.ч.:**

**……………………………………………………..** */описват се обектите, в зависимост от обособената позиция/*

Чл. 4. Финансирането на настоящия договор се извършва със средства от по проект: „РЕМО „ЕТЪР“- МУЗЕЙ ЗА КРЕАТИВЕН КУЛТУРЕН ТУРИЗЪМ“ с комбинирано финансиране от Оперативна програма „Региони в растеж 2014-2020“, съфинансирана от Европейския съюз чрез Европейските структурни и инвестиционни фондове по Приоритетна ос 6: Регионален туризъм, по Процедура BG16RFOP001-6.002 „Развитие на туристически атракции, както и финансови инструменти. Договорната цена представлява крайна договорна стойност и е образувана и свързана с представената оферта на ИЗПЪЛНИТЕЛЯ.

**IV. РЕД И УСЛОВИЯ НА ПЛАЩАНЕ**

Чл. 5. (1) Схемата на плащанията е следната:

1. **Междинни плащания** – до 80 %от общата цена по чл. 3 за съответния обект. Всяко междинно плащане е процент от договореното възнаграждение за обекта, равняващ се на процентно съотношения на изпълненото и отчетеното с Акт 19 спрямо договореното за обекта СМР. Плащането се извършва в срок до 30 календарни дни след представяне на междинен отчет на изпълнителя за изпълняваните дейности и фактура - оригинал.

2. **Окончателно плащане** - изравнително плащане до оставащата сума от стойността на договора по чл. 3 се извършва в срок до 30 календарни дни след представяне от ИЗПЪЛНИТЕЛЯ на съответния окончателен доклад, Технически паспорт на строежа, искане за Държавна приемателна комисия /за обособени позиции № 1 и № 2/ и издаване от ИЗПЪЛНИТЕЛЯ и представяне на ВЪЗЛОЖИТЕЛЯ на фактура - оригинал;

(2) За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател: *ОБЩИНА ГАБРОВО*

Адрес: пл. «Възраждане» №3

ЕИК: 000215630,

ИН по ЗДДС BG 000215630

МОЛ: Таня Христова

Номер на документа, дата, място.

В описателната част следва да се впише и следния текст или съответната част от него, за която се отнася фактурата: *”Разходът е по договор за безвъзмездна помощ №* *……………………………………………………….*

(3) ИЗПЪЛНИТЕЛЯТ дължи на ВЪЗЛОЖИТЕЛЯ сумата, която не е призната за плащане от Договарящия орган по вина на Изпълнителя.

(4) Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупани лихви, глоби и неустойки в изпълнение на настоящия договор подлежат на възстановявани по банкова сметка на ВЪЗЛОЖИТЕЛЯ при:

Банка: Банка ДСК,

IBAN: BG87STSA93003210003810

BIC: STSABGSF

**V. СРОКОВЕ**

***На основание чл. 114 от ЗОП***, изпълнението на дейностите по настоящия договор ще започне след уведомяване, посредством възлагателно писмо, на ИЗПЪЛНИТЕЛЯ за осигурено финансиране за изпълнение на проекта.

Чл. 6.(1) ИЗПЪЛНИТЕЛЯТ ще упражнява функциите на строителен надзор в периода от подписване Протокол за откриване на строителна площадка и определяне на строителна линия и ниво (обр. 2 и/или обр. 2а) за съответния обект до представяне от ИЗПЪЛНИТЕЛЯ на окончателен доклад, Технически паспорт на строежа и искане за Държавна приемателна комисия /за обособени позиции № 1 и № 2/.

(2) Ангажиментът по упражняване на строителен надзор започва от датата на получаване на възлагателно писмо от Изпълнителя за съответния обект.

(3) ИЗПЪЛНИТЕЛЯТ ще упражнява функциите на координатор по безопасност и здраве в периода от заверяване на Заповедната книга, подписването на Констативен акт обр. 15 (без забележки) за строежа, вкл. представяне от ИЗПЪЛНИТЕЛЯ на окончателен доклад и Технически паспорт на строежа.

(4) ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ окончателния доклад по чл. 168, ал. 6 от ЗУТ, включително техническите паспорти по чл. 176а, ал. 1 от ЗУТ в срок до **........** (словом..........) *(не повече от 7 работни дни)*работни дни, след датата на последното становище от съответните контролни органи за въвеждане на съответния обект в експлоатация.

(5) Отговорността на ИЗПЪЛНИТЕЛЯ по настоящия договор за извършения строителен надзор е със срокове, съответстващи на гаранционните срокове за изпълнените СМР, съгласно Наредба № 2 от 31 юли 2003 г. за въвеждане в експлоатация на строежа в Република България и минимални гаранционни срокове за изпълнени строителни и монтажни работи, съоръжения и строителни обекти.

(6) Настоящият договор влиза в сила от датата на подписването му от двете страни до представяне от ИЗПЪЛНИТЕЛЯ на последния окончателен доклад и Технически паспорт на съответния строеж, вкл. последното искане за Държавна приемателна комисия /за обособени позиции № 1 и № 2/.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7. (1) ИЗПЪЛНИТЕЛЯТ е длъжен да:

1. да упражнява в съответствие с чл. 168, ал. 1 от ЗУТ строителен надзор и въвеждане на съответния обект в експлоатация чрез квалифицирани специалисти определени за надзор по съответните проектни части, обхващащо най-малко следния задължителен обхват:

- законосъобразно започване на строежа;

- пълнота и правилно съставяне на актовете и протоколите по време на строителството;

- изпълнение на строежа съобразно одобрения инвестиционен проект и изискванията по чл. 169, ал. 1 и 2 от ЗУТ;

- спазване на изискванията за здравословни и безопасни условия на труд в строителството;

- недопускане на увреждане на трети лица и имоти вследствие на строителството;

- годност на строежа за въвеждане в експлоатация.

2. да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;

3. да уведомява ВЪЗЛОЖИТЕЛЯ писмено за възникнали въпроси;

4. да съставя и подписва съвместно със строителя всички актове и протоколи по време на строителството, необходими за оценка на строежа, относно изискванията за безопасност и за законосъобразно изпълнение, съгласно Наредба № 3 от 2003 г. за съставяне на актове и протоколи по време на строителството;

5. да открие строителната площадка и да определи строителната линия и ниво на строеж, обект на строителен надзор, като състави необходимия протокол по Наредба № 3 от 2003 г. за съставяне на актове и протоколи по време на строителството;

6. да завери заповедната книга за всеки един строеж в тридневен срок от съставяне на протокола по т. 5. и да уведоми писмено в 7-дневен срок от заверката общинска администрация, РДНСК, РСПБС, Инспекция по труда;

7. да осигури постоянно присъствие на обекта по време на изпълнение на строително-монтажните работи на координатора по безопасност и здраве за етапа на строителството от заверяване на заповедната книга до подписване на Констативен акт обр. 15 (без забележки);

8. да предоставя на ВЪЗЛОЖИТЕЛЯ ***междинни отчети и окончателен отчет*** при извършване на плащане за извършения строителен надзор по време на изпълнение на строително-монтажните работи, съдържащи списък на основните дейности (видове работи) от строежа, за които е упражнен текущ строителен надзор, съставените документи (актове), както за възникнали проблеми (ако има такива) и съответно необходимите мерки за решаването им;

9. да съгласува с ВЪЗЛОЖИТЕЛЯ всяко свое решение/предписание /съгласие за извършване на работи, водещи до промяна в количествено-стойностните сметки.

10. да уведомява при нарушаване на техническите правила и нормативи Регионалната дирекция за национален строителен контрол в 3-дневен срок от установяване на нарушението;

11. да извърши съвместно със строителя необходимите действия за получаване на становища от специализираните контролни органи за законосъобразното изпълнение на съответния строеж и готовността му за въвеждане в експлоатация;

12. да изготви, след приключване на строително-монтажните работи и след издаване на всички писмени становища от специализираните контролни органи по законосъобразното изпълнение на съответния строеж и по готовността му за въвеждане в експлоатация, окончателният доклад (вкл. приложенията) в ***2 (два) оригинала на хартиен носител и в 2 (два) на електронен носител***;

13. да състави технически паспорт на съответния строеж преди въвеждането в експлоатация, в обхват и съдържание съгласно изискванията на Наредба № 5 от 2006 г. за техническите паспорти на строежа;

14. да отстрани всички забележки на ВЪЗЛОЖИТЕЛЯ по техническия паспорт в тридневен срок от предаването им;

15.1. да предаде на ВЪЗЛОЖИТЕЛЯ техническия паспорт в ***2 (два) оригинала на хартиен носител и в 2 (два) на електронен носител*** за всеки един обект;

15.2. да изготви съответните *Комплексни доклади за оценка на съответствието* съгл. чл. 142 ал. 6, т.2 от ЗУТ на инженеринговите обекти

16. да е застрахован в съответствие с чл. 171, ал. 1 от ЗУТ за имуществена отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията му;

17. да изпълнява предмета на договора чрез квалифицираните лица, посочени в списъка към Удостоверението от ДНСК, които подписват всички актове и протоколи по време на строителството, подробни ведомости за изпълнените СМР и др., вкл. съпътстващите документи за подписване на Акт – обр. №15. ИЗПЪЛНИТЕЛЯТ е длъжен да поддържа екип от специалисти със съответната квалификация, правоспособност и опит. Да извършва консултантската дейност с участието на лица, включени в регистъра по чл. 165 от Закона за културното наследство. /изречение последно важи само за обособена позиция № 2/.

18.1 ИЗПЪЛНИТЕЛЯТ е длъжен да осигури Ръководител на екипа, който да организира извършването на работите и услугите във връзка със строежа от страна на ИЗПЪЛНИТЕЛЯ и да бъде в пряка връзка с ВЪЗЛОЖИТЕЛЯ по всички въпроси, касаещи задълженията и отговорностите на ИЗПЪЛНИТЕЛЯ по този договор.

18.2 Ръководителят на екипа и останалите членове от екипа са длъжни да извършват дейностите по договора и да бъдат на строежа, съгласно месечната схема на видове СМР, изготвяна от ИЗПЪЛНИТЕЛЯ.

19. Чрез правоспособните си лица, ИЗПЪЛНИТЕЛЯТ при необходимост дава писмени указания, отразени в Дневника на строежа, за точното и качествено изпълнение на СМР и взема технически решения, които не водят до изменение на проекта и са в обхвата на отговорностите на ИЗПЪЛНИТЕЛЯ, като за това задължително уведомява ВЪЗЛОЖИТЕЛЯ.

20. ИЗПЪЛНИТЕЛЯТ декларира, че наетите от него специалисти, които ще изпълняват функциите на консултанти по настоящия договор не са проектанти и/или строители и/или доставчици, както и че не са свързани лица по смисъла на ТЗ с проектанта, доставчиците и строителя на обекта, подлежащ на строителен надзор по настоящия договор.

21. ИЗПЪЛНИТЕЛЯТ отговаря за своевременното организиране и извършване на необходимите действия към съответните специализирани контролни органи, експлоатационни дружества и общински служби, свързани с получаване на необходимите разрешения и съгласуване за изграждането на строежа и въвеждането му в експлоатация.

22. ИЗПЪЛНИТЕЛЯТ е длъжен:

22.1. да следи за спазване на предвидените СМР в техническата документация и изискванията на строителните, техническите и технологичните правила и нормативи за съответните дейности, както и за спазване на необходимата технологична последователност за изпълнение на различните видове СМР.

22.2. да контролира влагането на качествени материали, придружени със сертификат за качество в съответствие с НАРЕДБА РД-02-20-1 от 5.02.2015 г. за условията и реда за влагане на строителни продукти в строежите на Република България.

22.3. да контролира спазването на държавните нормативи по опазване на околната среда и за създаване на безопасни и здравословни условия на труд от изпълнителя/ите на строително – монтажните работи на обекта. След окончателното завършване на строежа да проконтролира освобождаването и почистването на строителните площадки.

23. ИЗПЪЛНИТЕЛЯТ се задължава да води счетоводна отчетност, позволяваща проследяване на финансовите и счетоводни операции по договора.

24. ИЗПЪЛНИТЕЛЯТ по настоящия договор е длъжен да:

24.1. допуска Управляващия орган на ОП “Региони в растеж 2014-2020”, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и/или техни представители и външни одитори, да проверяват, посредством проучване на документацията му или проверки на място, строителен надзор и инвеститорски контрол във връзка със строителните дейности по проекта и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до три години след приключването на Оперативната програма в съответствие с изискванията на Регламент 1083/2006г. на Съвета, както и до приключване на евентуални административни, следствени или съдебни производства.

24.2. ИЗПЪЛНИТЕЛЯТ е длъжен да допусне Управляващия орган на ОП “Региони в растеж 2014-2020”, Сертифициращия орган, националните одитиращи органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

24.3. За тази цел ИЗПЪЛНИТЕЛЯТ е длъжен да предостави на служителите или представителите на Договарящия орган, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява строителен надзор и инвеститорски контрол във връзка със строителните дейности по проекта, както и да направи всичко необходимо, за да улесни работата им. Достъпът предоставен на служителите или представителите на съответните органи, цитирани по-горе трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а ИЗПЪЛНИТЕЛЯТ следва да уведоми ВЪЗЛОЖИТЕЛЯ за точното им местонахождение.

24.4. ИЗПЪЛНИТЕЛЯТ се задължава да осигурява и предоставя при поискване всички разходооправдателни документи и други документи с доказателствена стойност, свързани с изпълнението на дейностите по настоящия договор, за период от три години след приключването на Оперативната програма.

24.5. При проверка на място от страна на Управляващия Орган на ОП “Региони в растеж 2014-2020”, Сертифициращия орган, Одитиращия орган и органи на Европейската Комисия, ИЗПЪЛНИТЕЛЯТ по настоящия договор се задължава да осигури присъствие на негов представител на обекта, достъп до помещения, преглед на документи, удостоверяващи направените разходи в рамките на настоящия договор, както и всякаква друга информация, свързана с изпълнението на заложените СМР.

24.6. Всички препоръки направени от страна на Управляващия орган на ОП “Региони в растеж 2014-2020” в резултат на направена документална проверка или проверка на място, следва да бъдат изпълнени в указания срок.

25. ИЗПЬЛНИТЕЛЯТ е длъжен да предприеме всички необходими стъпки за популяризиране на факта, че Европейският фонд за регионално развитие е финансирал или съфинансирал проекта. Такива мерки трябва да са съобразени със съответните правила за информиране и публичност, предвидени в чл. 8 и чл. 9 от Регламент на Комисията 1828/2006 и приложение 1 към него. В този смисъл ИЗПЪЛНИТЕЛЯТ е длъжен да посочва финансовия принос на Европейския фонд за регионално развитие, предоставен чрез Оперативна програма „Региони в растеж“ в своите доклади, в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС и логото на Оперативна програма „Региони в растеж 2014-2020” навсякъде, където е уместно. Всяка публикация, в каквато и да било форма и среда, включително Интернет, трябва да съдържа следното изявление: *“Този документ е създаден в рамките на проект РЕМО „ЕТЪР“ – МУЗЕЙ ЗА КРЕАТИВЕН КУЛТУРЕН ТУРИЗЪМ“, който се осъществява с финансовата подкрепа на Оперативна програма Региони в растеж ” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от <наименование на Изпълнителя> и при никакви обстоятелства не може да се счита, че този документ отразява официалното становище на Европейския съюз и Управляващия орган.”*. Всяка информация, предоставена от ИЗПЪЛНИТЕЛЯ на конференция или семинар, трябва да конкретизира, че проектът е получил финансиране от Европейския фонд за регионално развитие, предоставен чрез Оперативна програма “Региони в растеж"2014-2020 г."

26. ИЗПЪЛНИТЕЛЯТ е длъжен да съхранява всички документи по изпълнението на настоящия договор, както следва:

- за период от 3 г., считано от 31 декември след предаване към Европейската комисия на окончателните документи по приключването на ОПРР 2014-2020 г. Периодът се прекъсва в случай на съдебно производство или при надлежно обосновано искане на Комисията.

- за период от 3 години след частичното приключване на съответния проект, съгласно чл.88 от Регламент 1083/2006г.

1. Съвместно със съответния изпълнител на СМР да изготвя и представя на **ВЪЗЛОЖИТЕЛЯ** отчет за изпълнение на плана за управление на строителните отпадъци с копия на всички първични счетоводни и други документи за приемане на отпадъците, на основание чл. 10 от Наредбата за управление на строителните отпадъци и за влагане на рециклирани строителни материали, съгласно приложение № 6 от Наредбата.

(2) ИЗПЪЛНИТЕЛЯТ има право:

1. да получи възнаграждението си в уговорените срокове, по реда и при условията на договора;

2. да изисква чрез ВЪЗЛОЖИТЕЛЯ, присъствието на проектанта, когато това се налага, както и когато се съставят задължителните актове и протоколи;

3. да упражнява правата си в рамките на пълномощията си съгласно договора и всички действащи в Република България нормативни актове.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. (1) ВЪЗЛОЖИТЕЛЯТ има право:

1. във всеки момент от изпълнението на договора, самостоятелно или чрез възлагане на друго лице да осъществява цялостен, непрекъснат и компетентен технически инвеститорски контрол, без да създава пречки за оперативната работа на ИЗПЪЛНИТЕЛЯ.

2. да изисква от ИЗПЪЛНИТЕЛЯ информация за хода по изпълнението на предмета на договора;

3. да предявява в случаите, когато не е съгласен с предписанията на ИЗПЪЛНИТЕЛЯ възражения в 3-дневен срок пред органите на ДНСК съгласно чл. 168, ал. 4 от ЗУТ;

4. да получи от ИЗПЪЛНИТЕЛЯ ***в 2 (два) оригинала*** ***на хартиен носител*** и в ***2 (два) на електронен носител* окончателен доклад** за упражнен строителен надзор, **включително и приложенията към тях**;

5. да получи от ИЗПЪЛНИТЕЛЯ ***в 2 (два) оригинала на хартиен носител и в 2 (два) на електронен носител технически паспорти***

6. да откаже приемане и заплащане на част или на цялото възнаграждение, в случай че ИЗПЪЛНИТЕЛЯТсе е отклонил от предмета на договора или работата му е с недостатъци;

7. да откаже заплащане на част или на цялото възнаграждение, в случай, че установи неизпълнение на зaдължението на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстраняване на нарушението;

8. ВЪЗЛОЖИТЕЛЯТ има право да променя графиците, количествата и видовете работи.

(2) ВЪЗЛОЖИТЕЛЯТ е длъжен:

1. да оказва съдействие на ИЗПЪЛНИТЕЛЯ в рамките на своята компетентност, при изпълнение на задълженията му по този договор, като му предоставя своевременно цялата информация, необходима за изпълнение на предмета на договора, след предварително искане за това от страна на ИЗПЪЛНИТЕЛЯ;

2. да предаде на ИЗПЪЛНИТЕЛЯвпо 1 (един) екземпляр от одобрения от него и съгласуван работен проект за всеки един строеж за ползване по време на строителството и копие на разрешението за строеж;

3. да осигурява свободен достъп до строителната площадка на експертите на ИЗПЪЛНИТЕЛЯ по всяко време за упражняване на функциите им;

4. да определи свой представител, който да има правата и задълженията да го представлява пред ИЗПЪЛНИТЕЛЯпо изпълнението на договора;

5. да заплаща на ИЗПЪЛНИТЕЛЯ договореното възнаграждение в сроковете, по реда и при условията на договора.

6. ВЪЗЛОЖИТЕЛЯТ е отговорен за утвърждаване на разходите, извършени от ИЗПЪЛНИТЕЛЯ, въз основа на фактури и/или други документи с еквивалентна доказателствена стойност.

7. ВЪЗЛОЖИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно съответния орган относно обстоятелство, което предизвиква или може да предизвика подобен конфликт.

Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

**VIII. ПРЕКРАТЯВАНЕ НА ДОГОВОРА**

Чл.9.(1) Действието на този договор се прекратява:

1. с извършването и предаването на възложената работа;

2. по взаимно съгласие на страните, изразено писмено;

3. при обявяване в несъстоятелност или прекратяване на дружеството на ИЗПЪЛНИТЕЛЯ;

4. в случай, че по време на изпълнението му лицензът/удосотоверението на ИЗПЪЛНИТЕЛЯ за извършване на дейностите, съгласно НАРЕДБА № РД-02-20-25 от 03.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, съгласно чл. 166 от ЗУТ, изтече и ИЗПЪЛНИТЕЛЯТ не го поднови или бъде отнето по реда на Наредбата;

5. Настоящият договор е сключен под условие и при условията на чл. 114 ЗОП. Когато са настъпили съществени промени и не е осигурено финансирането на обществената поръчка, предмет на договора, всяка от страните може да поиска прекратяване на договора без предизвестие след изтичане на тримесечен срок от сключването му.

(2) ВЪЗЛОЖИТЕЛЯТ може едностранно да прекрати договора с двуседмично писмено предизвестие, когато:

1. ИЗПЪЛНИТЕЛЯТ системно и неоснователно забавя изпълнението на своите задължения, на строителството или неоснователно забавя въвеждане на строежа в експлоатация;
2. при нарушение на изискванията за избягване конфликт на интереси, както и при условията на чл. 166 от ЗУТ;
3. при установени от компетентните органи измама или нередности, с които ИЗПЪЛНИТЕЛЯТ е засегнал интересите на Европейските общности/Европейската банка за възстановяване и развитие, на българската държава и за които ИЗПЪЛНИТЕЛЯТ отговаря по договора;
4. при наличие на влязло в сила осъдително съдебно решение по акт за начет на ИЗПЪЛНИТЕЛЯ;
5. при започване на процедура по ликвидация на ИЗПЪЛНИТЕЛЯ;
6. при откриване на производство по обявяване в несъстоятелност на ИЗПЪЛНИТЕЛЯ;
7. спрямо собственик с доминиращо или мажоритарно участие в капитала на дружеството на ИЗПЪЛНИТЕЛЯ, спрямо член на управителния орган на ИЗПЪЛНИТЕЛЯ, а в случай че член на управителния орган е юридическо лице – спрямо неговия представител в съответния управителен орган е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпления по служба или за подкуп (корупция), както и за престъпления, свързани с участие в престъпна група;

(3) ВЪЗЛОЖИТЕЛЯТ има право да прекрати договора, с отправянето на писмено предизвестие до ИЗПЪЛНИТЕЛЯ с предупреждение, че след изтичането на допълнително предоставен в предупреждението подходящ срок за изпълнение, но не повече от 30 (тридесет) дни, ще счита договора за прекратен, в следните случаи:

1. ако след изтичане на професионалните застраховки на ИЗПЪЛНИТЕЛЯ същите не бъдат незабавно подновени;
2. при неизпълнение на задължението на ИЗПЪЛНИТЕЛЯ за възстановяване на размера на гаранция в сроковете по този договор.

**IХ. ГАРАНЦИЯ ЗА ИЗПЪЛНЕНИЕ НА ДОГОВОРА**

Чл. 10. (1) За обезпечаване изпълнението на настоящия договор**,** при подписване на договора, ИЗПЪЛНИТЕЛЯТ представя гаранция за изпълнение в размер на 5% от стойността на настоящия договор без ДДС -……………………… лв. в полза на ВЪЗЛОЖИТЕЛЯ като безусловна и неотменима банкова гаранция, застраховка или парична сума. Срокът на валидност на гаранцията за изпълнение трябва да покрива максималната продължителност за изпълнение на строителството /съобразно обособената позиция/, удължен с 365 кал. дни.

(2) Гаранцията, когато е парична сума, се внася по сметка на ВЪЗЛОЖИТЕЛЯ:

Банка ДСК АД Финансов център Габрово

IBAN: BG52STSA93003305016910

BIC: STSABGSF

(3)В случай че гаранцията за изпълнение е под формата на банкова гаранция и за банката, издала гаранцията, бъде открито производство по несъстоятелност, респективно бъде установено, че същата е неплатежоспособна или свръхзадължена, или й се отнеме лицензът, или откаже да заплати предявената от ВЪЗЛОЖИТЕЛЯсума, ВЪЗЛОЖИТЕЛЯТима право да поиска, а ИЗПЪЛНИТЕЛЯТсе задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с ВЪЗЛОЖИТЕЛЯ. В този случай ВЪЗЛОЖИТЕЛЯТосвобождава първата предоставена гаранция

(4) В случай че срокът на банковата гаранция изтича преди пълното уреждане на отношенията на страните по този договор, ВЪЗЛОЖИТЕЛЯТ има право да поиска удължаване на срока и/или изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

(5)Условията по ал. 3 и 4 се прилагат и в случай на гаранция, представена под формата на застраховка.

(6) При претенции на трети засегнати лица към ВЪЗЛОЖИТЕЛЯ по повод понесени вреди, причинени от действията или бездействията на ИЗПЪЛНИТЕЛЯ, ВЪЗЛОЖИТЕЛЯТ има право да ползва гаранцията за изпълнение за удовлетворяването им или да я задържи до доказване на основателността им от компетентните органи.

(7) ВЪЗЛОЖИТЕЛЯТ задържа паричната гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

(8)Гаранцията не освобождава ИЗПЪЛНИТЕЛЯот отговорност за загуби на ВЪЗЛОЖИТЕЛЯнад сумата на обезпечението. Размерът на отговорността за неизпълнението, който не се обхваща от размера на гаранцията, за разликата до пълния размер на действителните вреди се реализира по предвидения в закона ред.

(9) Гаранцията за изпълнение се освобождава в срок до 30 кал. дни след изтичане на срока, посочен в ал. 1, като в този срок може да бъде усвоена при констатиране на дефект по смисъла на Наредба № 2 от 31 юли 2003 г. за въвеждане в експлоатация на строежа в Република България и минимални гаранционни срокове за изпълнени строителни и монтажни работи, съоръжения и строителни обекти или в случай, че се констатира, че при извършване на работата ИЗПЪЛНИТЕЛЯТ се е отклонил от поръчката, и откаже да отстрани недостатъците в срока на действие на гаранцията.

(10) ВЪЗЛОЖИТЕЛЯТне дължи лихви върху сумата по гаранцията за изпълнение на договора за времето, в което я държи правомерно

**Х. НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ.**

Чл. 11 (1) ИЗПЪЛНИТЕЛЯТ носи отговорност за:

1. законосъобразно започване, извършване и приключване на строежа;
2. пълнота и правилно съставяне на актовете и протоколите по време на строителството;
3. изпълнение на строежа, съобразно одобрения инвестиционен проект и изискванията на законовите разпоредби и други нормативни изисквания;
4. извършения от него контрол върху стойността на СМР и КРР;
5. спазване на изискванията за здравословни и безопасни условия на труд в строителството;
6. недопускане на увреждане на трети лица и имоти, вследствие на строителството;
7. годност на строежа за въвеждане в експлоатация;
8. оценка на достъпността на строежа от лица с увреждания;
9. за вреди, които са нанесени на ВЪЗЛОЖИТЕЛЯ, на другите участници в строителството или на трети лица, във връзка с неточното изпълнение на договорните задължения от страна на ИЗПЪЛНИТЕЛЯ;
10. както и за всяко друго неизпълнение на задълженията по настоящия договор;
11. солидарна отговорност със СТРОИТЕЛЯ по договора за строителство за точното (вкл. качествено и своевременно) изпълнение на СМР и завършването на строежа съобразно инвестиционния проект, клаузите на този договор и приложимите законови разпоредби;
12. солидарна отговорност със СТРОИТЕЛЯ по договора за строителство за вреди, причинени от неспазване на Техническата спецификация и одобрения инвестиционен проект.

(2) Отговорността по ал. 1, т. 9, 11 и 12 е със срок не по-малка от съответните гаранционни срокове за съответните СМР на Строежа.

(3) При неизпълнение или забава в изпълнението по настоящия договор, ИЗПЪЛНИТЕЛЯТ се задължава да заплати на ВЪЗЛОЖИТЕЛЯ неустойка в размер на 0,5 % (нула цяло и пет десети на сто) от общата цена по чл. 3без ДДС за всеки просрочен ден, но не повече от 25 % (двадесет и пет на сто) от общата цена.

(4) Извън случаите по чл. 11, ал. 1 от настоящия договор, ИЗПЪЛНИТЕЛЯТ се задължава да заплати неустойка на ВЪЗЛОЖИТЕЛЯ в размер на 25 % (двадесет и пет на сто) от цената на договора по чл. 3 без ДДС, в следните случаи:

1. ако ВЪЗЛОЖИТЕЛЯТ и/или Държавната приемателна комисия (ДПК) и/или ДНСК установи несъответствие на изпълнения строеж със съответните актове и протоколи по време на строителството и/или съставения окончателен доклад;
2. ако в съставения окончателен доклад, актове и протоколи по време на строителството не са отразени:
   1. работи, изпълнени в нарушение на правилата за изпълнение на СМР;
   2. неизвършени или незавършени работи;
   3. липсата на документи, удостоверяващи съответствието на вложените строителни продукти със съществените изисквания към строежа;
3. при забавяне предаването на строежа с повече от 30 (тридесет) дни, считано от датата на приключване, при условие, че забавата се дължи на действия и/или бездействия на ИЗПЪЛНИТЕЛЯ при изпълнение на услугите по този договор;
4. при проявен дефект в изпълнение на СМР на строежа за съответния обект, вкл. съоръжения, в съответните им гаранционни срокове, вследствие неспазване на техническата спецификация и инвестиционния проект;
5. при неизпълнение на задължението на ИЗПЪЛНИТЕЛЯ за подновяване и/или поддържане на професионалните застраховки.

(5) ВЪЗЛОЖИТЕЛЯТ има право да удържи начислените неустойки от последващото дължимо по договора плащане или от стойността на гаранцията за добро изпълнение.

1. ИЗПЪЛНИТЕЛЯТ превежда неустойките по настоящия договор, както и подлежащите на възстановяване от него неусвоени средства и натрупани лихви и глоби по банкова сметка на ВЪЗЛОЖИТЕЛЯ при:

Банка: ДСК ЕАД – Финансов център Габрово, Р. България

Банков код (BIC): STSABGSF

Банкова сметка (IBAN):BG 52 STSA 9300 3305 016 910

2. Когато ВЪЗЛОЖИТЕЛЯТ се е възползвал от правото си по ал. 1 и е удържал неустойката от стойността на гаранцията за изпълнение, ИЗПЪЛНИТЕЛЯТ е длъжен в срок до 5 (пет) работни дни от уведомяването му затова да допълни гаранция за изпълнение до размера, уговорен в чл. 10 от настоящия договор, като представи на ВЪЗЛОЖИТЕЛЯ съответния затова документ.

(6)В случай, че на ВЪЗЛОЖИТЕЛЯ бъдат наложени финансови корекции, поради некачествено изпълнение на възложените СМР или друго виновно неизпълнение от страна на ИЗПЪЛНИТЕЛЯ, последният се задължава да възстанови по сметка на ВЪЗЛОЖИТЕЛЯ съответните дължими суми в срок от 5 (пет) работни дни от получаване на искане за това.В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане в размер на законовата лихва за периода на просрочието.

(7) Независимо от изплащането на неустойките, страните могат да търсят обезщетение по общия ред за причинените им вреди, ако техния размер надвишава уговорената неустойка.

**ХI. НЕПРЕДВИДИМИ ОБСТОЯТЕЛСТВА**

Чл. 12. (1) Страните по настоящия договор не носят отговорност за неизпълнение на задълженията си при настъпването на форсмажорно събитие (непреодолима сила). Срокът за изпълнение на задължението се продължава съобразно периода, през който изпълнението е било спряно от непредвидимото обстоятелство. Клаузата не засяга права или задължения на страните, които са възникнали и са били дължими преди настъпването на непредвидимото обстоятелство, включително и възникнали задължения за плащане, чийто падеж настъпва след възникването на непредвидимото обстоятелство.

(2). Страната, която е засегната от непредвидимо обстоятелство, следва в срок до 2 (два) дни след установяване на събитието, да уведоми другата страна за неговото настъпването.

(3) Страните не носят отговорност една спрямо друга по отношение на вреди, претърпени като последица от непредвидимото обстоятелство.

(4) През времето, когато изпълнението на задълженията на някоя от Страните е възпрепятствано от непредвидимо обстоятелство, за което е дадено известие в съответствие с клаузите на настоящия договор и до отпадане действието на непредвидимото обстоятелство, Страните предприемат всички необходими действия, за да избегнат или смекчат въздействието на непредвидимото обстоятелство и доколкото е възможно, да продължат да изпълняват задълженията си по договора, които не са възпрепятствани от непредвидимото обстоятелство.

(5) Страните възобновяват изпълнението на задълженията си по настоящия договор веднага щом е възможно, след отпадане на непредвидимото обстоятелство. Ако непреодолимата сила трае толкова, че ВЪЗЛОЖИТЕЛЯТ вече няма интерес от изпълнението, той има право да прекрати договора. Това право има и ИЗПЪЛНИТЕЛЯ.

(6) Под непредвидимо обстоятелство, включително и извънредно обстоятелство се разбира обстоятелство от обективен характер, което е възникнало след сключване на договора, не е могло да бъде предвидено и не зависи от волята на страните, което прави изпълнението му невъзможно, като: пожар, производствени аварии, военни действия, природни бедствия - бури, проливни дъждове, земетресения, градушки, наводнения, заледявания и др. природни стихии, а така също и правителствени забрани, стачки, бунтове, безредици и др.

(7) Не е налице непредвидимо обстоятелство, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**ХІІ. ИЗМЕНЕНИЕ НА ДОГОВОРА**

Чл. 13. Изменение на сключения договора се допуска при условията на чл. 116 от ЗОП.

**ХІІI. МЕХАНИЗЪМ ЗА ОТЧЕТНОСТ И НЕДОПУСКАНЕ НА НЕРЕДНОСТИ**

Чл. 14 (1) С оглед задълженията на ВЪЗЛОЖИТЕЛЯ за воденето на документацията и отчетността, произтичащи от договора за безвъзмездна финансова помощ, ИЗПЪЛНИТЕЛЯТ се задължава да спазва всички указания на Възложителя, в това число но не само: при изготвяне на всякакви документи, воденето на кореспонденция, форма на отчетност на изпълнените дейности, изписването на определени текстове, спазването на определени срокове и др. във връзка с настоящия договор

(2)По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

(3) „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с: а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности; б) укриване на информация в нарушение на конкретно задължение, имащо същия резултат; в) използването на такива средства за различни цели от тези, за които те първоначално са били отпуснати.

(4) ИЗПЪЛНИТЕЛЯТ е длъжен да не допуска нередности при изпълнение на възложените му с договора работи, както и незабавно да сигнализира ВЪЗЛОЖИТЕЛЯ при възникване на съмнения за нередности свързани, както с изпълнението на договора, така и при изпълнението на проекта.

(5) Изпълнителят е длъжен да възстанови всички неправомерно получени суми в пълен размер, ведно с дължимата лихва за периода, през който те са престояли при него в срок от 10 дни след получаване на писмено искане от страна на възложителя.

(6) При невъзстановяване в размера и срока по предходната алинея ВЪЗЛОЖИТЕЛЯТ удовлетворява претенциите си от Гаранцията за изпълнение на Договора, както и по общия ред.

(7) Изпълнителят се задължава да запознае лицата, ангажирани с изпълнение на договора с определението за „нередност и измама”.

(8) в случай на установена нередност и/или измама по вина на Изпълнителят, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

**ХІV. ДОПЪЛНИТЕЛНИ РАЗПОРЕДБИ**

Чл. 15 (1) За неуредени с настоящия договор въпроси се прилагат разпоредбите на действащото законодателство на Република България.

(2) Неразделна част от настоящия договор са техническото, ценовото предложение на Изпълнителя и техническите спецификации от документацията.

(3) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на договора.

(4) Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в срок от 2 (два) дни от настъпване на промяната.

Адресите за кореспонденция между страните по настоящия договор са, както следва:

**ЗА ВЪЗЛОЖИТЕЛЯ:**

………………………..

**ЗА ИЗПЪЛНИТЕЛЯ:**

………………………….

Чл. 16 Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в 3 (три) еднообразни екземпляра – 2 (два) за ВЪЗЛОЖИТЕЛЯ и 1 (един) за ИЗПЪЛНИТЕЛЯ.

**ПРИЛОЖЕНИЯ:**

1. Технически спецификации;
2. Предложение за изпълнение на поръчката;
3. Ценово предложение;

4. Гаранция за изпълнение…………………………………………………………………

ВЪЗЛОЖИТЕЛ: ИЗПЪЛНИТЕЛ:

Кмет на Община Габрово: ..............................................

............................................... /………………..……../

/Таня Христова/