**ТЕХНИЧЕСКА СПЕЦИФИКАЦИЯ**

**ЗА**

**УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„УПРАЖНЯВАНЕ НА СТРОИТЕЛЕН НАДЗОР НА ОБЕКТИ В РАМКИТЕ НА ПРОЕКТ „РЕМО „ЕТЪР“- МУЗЕЙ ЗА КРЕАТИВЕН КУЛТУРЕН ТУРИЗЪМ“ ПО ДВЕ ОБОСОБЕНИ ПОЗИЦИИ:**

**ОБОСОБЕНА ПОЗИЦИЯ № 1  УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ, СТОПАНИСВАНИ ОТ РЕМО „ЕТЪР“, ОБОСОБЕНА ПОЗИЦИЯ № 2 УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ В ГРАНИЦИТЕ НА РЕМО „ЕТЪР“**

***1. Предмет на поръчката***

***Предмет*** на възлагане на настоящата поръчка е: **„УПРАЖНЯВАНЕ НА СТРОИТЕЛЕН НАДЗОР НА ОБЕКТИ В РАМКИТЕ НА ПРОЕКТ „РЕМО „ЕТЪР“ - МУЗЕЙ ЗА КРЕАТИВЕН КУЛТУРЕН ТУРИЗЪМ“ ПО ДВЕ ОБОСОБЕНИ ПОЗИЦИИ: ОБОСОБЕНА ПОЗИЦИЯ № 1  УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ, СТОПАНИСВАНИ ОТ РЕМО „ЕТЪР“, ОБОСОБЕНА ПОЗИЦИЯ № 2 УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ В ГРАНИЦИТЕ НА РЕМО „ЕТЪР“**

***2. Описание на дейността, предмет на възлаганата обществена поръчка (важи за двете обособени позиции)***

* ***Упражняване на строителен надзор*** по време на строителството, съгласно чл. 166, ал. 1, т. 1 от ЗУТ (вкл. внасяне на искане пред ДНСК за сформиране на държавно приемателна комисия за издаване на разрешение за ползване на обектите),в следния задължителен обхват, регламентиран в чл.168, ал.1 от ЗУТ:

- законосъобразно започване на строежа;

- пълнота и правилно съставяне на актовете и протоколите по време на строителството;

- изпълнение на строежите съобразно одобрените инвестиционни проекти и изискванията за изпълнение на строежа, съгласно нормативните актове и техническите спецификации за пожарна безопасност, опазване на околната среда по време на строителството;

- спазване на изискванията за здравословни и безопасни условия на труд в строителството;

- качество на влаганите строителни материали и изделия и съответствието им с нормите за безопасност;

- недопускане на увреждане на трети лица и имоти вследствие на строителството;

- оценката за достъпност на строежа от лица с увреждания;

- годност на строежа за въвеждане в експлоатация;

- контрол върху предварителния график за изпълнение на СМР

* ***Задължителният минимален състав на екипа трябва да включва ключови специалисти в областите***, покриващи предмета на поръчката в съответствие с изискванията на Наредба № РД-02-20-25 от 03.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, включени в основния списък към лиценза/удостоверението по чл. 167 от ЗУТ или еквивалент за чуждестранни участници.
* ***Изготвяне и подписване на всички актове и протоколи по време на строителството***, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003г. *за съставяне на актове и протоколи по време на строителството*;
* ***Откриване на строителната площадка*** и определяне на строителната линия и ниво за съответния строеж, в присъствието на лицата по чл. 223, ал. 2 от ЗУТ, при съставяне на необходимия за това протокол по Наредба №3 от 2003г. *за съставяне на актове и протоколи по време на строителството;*
* ***Заверка на Заповедната книга на строежа*** и писмено уведомяване в 7-дневен срок от заверката, компетентните органи в общинска администрация, РДНСК, РСПБС, Инспекция по труда;
* ***Изпълняване функциите на координатор по безопасност и здраве за етапа на строителството*** съгласно чл.5, ал.3 от Наредба № 2 от 2004 г. *за минимални изисквания за здравословни и безопасни условия на труд при извършване на строителни и монтажни работи.*
* Изготвяне на комплексен доклад за оценка на съответствието на изготвените работни проекти по чл. 142, ал. 6, т. 2 от ЗУТ /при възлагане на инженерингови обекти/.
* ***Предоставяне пред Възложителя на междинни отчети*** ***и окончателен отчет*** при изплащане на извършения строителен надзор по време на изпълнение на строително – монтажните работи, съдържащи: списък на основните дейности (видове работи) от строежа като цяло, за които е упражнен текущ строителен надзор, съставените документи (актове), както за възникнали проблеми (ако има такива) и съответно необходимите мерки за решаването им.
* ***Изготвяне на Окончателни доклади*** за съответните строежи, съгласно чл.168, ал.6 от ЗУТ, за издаване на Разрешение за ползване, включително ***всички технически паспорти и приложенията към тях***, *съгласно Наредба № 5 от 2006 г. за техническите паспорти на строежите.*
* ***Внасяне на съответните окончателни доклади и технически паспорти*** в Общинската администрация, влючително ***искане за Държавна приемателна комисия*** *за съответните строежи.*
* ***Упражняване на строителен надзор по време на отстраняване на проявени скрити дефекти*** през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.

***3. Характеристики на строежите***

**Обособена позиция № 1 УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ, СТОПАНИСВАНИ ОТ РЕМО „ЕТЪР“**

В позицията са включени ремонтни дейности на обекти, стопанисвани от РЕМО „Етър“. Предвижда се провеждане на обществени поръчки и сключване на договори за **инженеринг** /проектиране, строителство и осъществяване на авторски надзор/. В обособената позиция са включени следните подобекти:

**Подобект:** Ремонт училището към РЕМО „Етър” за целите на превръщането му в база за обучения в областта на реставрацията, консервацията и опазването на движимо културно наследство", обособяване на арт-ателиета и лаборатория за консервация и реставрация на дърво, преустройване на училищния двор за паркинг – ориентировъчна стойност за изпълнение на инженеринга - 582 500 лв. без ДДС.

Целта на ремонтните дейности е да се допринесе ефективно за превръщане и оползотворяване съществуващите площи на училището, стопанисвано от РЕМО „Етър“, превръщайки ги в арт-ателиета и лаборатория за консервация и реставрация на дърво, както и фондохранилище, което се помещава към момента на първия етаж на Къща “Кръстник Колчов Хан”. Училище „Йосиф Соколски“ в кв. Етъра е с дворно място с площ 7 331 кв. м. и сграда с площ 1032 кв. м. Тъй като сградата на училището е с по-големи размери, това ще даде възможност фондът на РЕМО Етър да се разраства, като му бъдат осигурявани допълнителни площи, което е обективно невъзможно при запазване на настоящото му местоположение. Ще бъде привлечен интересът на туристите и ще се създадат условия за креативен туризъм. Предвижда се облагородяване на околното пространство и ремонт на паркинговите площи на училището.

***Конкретните параметри на строителните дейности ще бъдат уточнени в работния проект.***

**Подобект:** Ремонт на помещение за пещи за керамика към грънчарското ателие на Регионален етнографски музей на открито „Етър” – ориентировъчна стойност за изпълнение на инженеринга - 83 333, 33 лв.без ДДС

Основното помещение за пещи се нуждае от цялостен ремонт, с оглед осигуряване на необходимите предпоставки за превръщането му в арт-ателие и провеждането на демонстрации и обучения по грънчарство. Предвижда се извършване на ремонтни дейности и в помощните помещения – санитарни възли и др.

Предвидена е и доставка на пещи (в договор за доставка), които да служат за провеждане на обучения по грънчарство. Ще се организират посещения на студенти, както и персонални обучения, които имат потенциал да повишат интереса и броя на посетителите на комплекса.

***Конкретните параметри на строителните дейности ще бъдат уточнени в работния проект.***

**Подобект:** Инженеринг за обособяване на паркоместа в Регионален етнографски музей на открито "Етър" - ориентировъчна стойност за изпълнение на инженеринга - 450 971, 67 лв. без ДДС

Обособяване на паркоместа в РЕМО "Етър": РЕМО "Етър" е един от най-посещаваните музейни обекти в България.Той работи целогодишно, с увеличаване на посетителите през топлите месеци - от март до октомври.Събитийният календар на музея е разнообразен и наситен, което допринася за посещаемостта на обекта, както от гражданите на Габрово,така и от гости от страната и чужбина. На неговата територия се провеждат множество събития, с оглед на което е необходимо осигуряване на оптимален брой паркоместа за посетителите, като за целта се предвижда изграждане на паркинг за леки автомобили и автобуси. Предстоящ за изграждане паркинг и прилежащите му площи –представляващ участък с приблизително обща площ 3 100 кв.м. Площта включва изграждане на паркоместа, настилки за осигуряване на пешеходен достъп, на необходимите разстояния за безопасност, зелени площи и др.

***Конкретните параметри на строителните дейности ще бъдат уточнени в работния проект.***

**Обособена позиция №2 УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТИ В ГРАНИЦИТЕ НА РЕМО „ЕТЪР“**

В позицията са включени ремонтни дейности на обекти, намиращи се в границите на РЕМО „Етър“. Предвижда се провеждане на обществени поръчки и сключване на договори за изпълнение на СМР с готови работни проекти, както и изпълнение на инженеринг /проектиране, строителство и осъществяване на авторски надзор/. В обособената позиция са включени следните подобекти:

**Подобекти с готови работни проекти:**

* **Подобект:** Консервация, реставрация и преустройство на къща “Кръстник Колчов Хан” в многофункционална музейна зала" - ориентировъчна стойност за изпълнение на СМР - 601 853, 15 лв. без ДДС.

Дейностите се възлагат по изготвен и одобрен работен проект, с издадено и влязло в сила Разрешение за строеж. Строежът е първа категория по смисъла на чл. 137, ал. 1 , т. 1 , б. „м“ от ЗУТ и при изпълнението следва да се спазват всички приложими нормативни и поднормативни актове съгласно действащото българско законодателство.

Целта е да се постигне оптимално рефункционализиране на пространствата с цел превръщането й в многофункционална музейна сграда със съвременни експозиционни площи и мултифункционални пространства. По този начин ще се подпомогне ефективното функциониране на целия комплекс, ще се улесни излагането и възприемането на необходимата информация от туристите, провеждането на културни събития и образователни мероприятия, свързани с функциите на музея, както и ще се организира общо културно информационно ядро за нуждите на музея.

Извършваните дейности по СМР и КРР трябва да са напълно съобразени със статута на обекта като недвижима културна ценност, част от РЕМО “Етър”. Планирано е обособяването на две основни зони: А. Зона “Отворени публични пространства” и Б. Зона „Мултифункционални зали за изложби и работа с публики“.

* **Подобект:** Консервация и реставрация на водни съоръжения към Регионален етнографски музей на открито „Етър” и ремонт на компрометирани участъци на каменен зид - ориентировъчна стойност за изпълнение на СМР - 644 157, 09 лв. без ДДС

В РЕМО "Етър" се намира единствената в България сбирка на народна техника на вода. Водните съоръжения в РЕМО „ЕТЪР“ имат статут на недвижима културна ценност с категория “национално значение”.

Дейностите по изпълнение на СМР и КРР трябва да са в пълно съответствие с одобрения инвестиционен проект, съгласуван по реда на чл. 84, ал. 1 и 2, съгласно чл. 83 от Закона за културното наследство (ЗКН) и издаденото и влязло в сила разрешения за строеж.

Строежът е първа категория по смисъла на чл. 137, ал. 1 , т. 1 , б. „м“ от ЗУТ и при изпълнението следва да се спазват всички приложими нормативни и поднормативни актове съгласно действащото българско законодателство.

Сбирката на народна техника на вода съдържа 10 обекта, които са в действие и работят така, както и в миналото, благодарение на заварената на място вадищна система, оформена на 2 нива. На 1-вото са разположени точило, тепавица, воденица караджейка, валявица и струг за гаванки; на второто ниво—гайтанджийска одая, воденица долапкиня, струг за бъклици, бичкиджийница и валявица. Представена в естествената си среда и размер, пусната в действие, народната техника на вода в РЕМО „Етър“ показва рационалните конструктивни решения, плод на изобретателния ум на балканджията, който пренася през вековете традицията за използването на водата като двигател.

Водните съоръжения предизвикват голям интерес у посетителите, но се нуждаят от консервация и реставрация с цел тяхното запазване и устойчиво развитие. В обхвата на поддейността са включени всички водни съоръжения към РЕМО “Етър”.

Автентичният каменен зид на РЕМО „Етър“ се нуждае от ремонт на компроментирани участъци с оглед запазването му и осигуряване на устойчивост на инвестициите в рамките на реализацията на настоящия проект.

* **Подобект**: Консервация, реставрация и преустройство на хотел “Странноприемницата” към Регионален етнографски музей на открито „Етъра” в база за настаняване с конферентен център и за музейна администрация с фондохранилища - ориентировъчна стойност за изпълнение на СМР - 2 739 455.27 без ДДС.

Дейностите се възлагат по изготвен и одобрен работен проект, с издадено и влязло в сила Разрешение за строеж. Дейностите по изпълнение на СМР и КРР трябва да са в пълно съответствие с одобрения инвестиционен проект, издаденото и влязло в сила разрешение за строеж.

Строежът е четвърта категория по смисъла на чл. 137, ал. 1, т. 4, б. „б“ от ЗУТ и при изпълнението следва да се спазват всички приложими нормативни и поднормативни актове съгласно действащото българско законодателство.

Сградата на хотел „Странноприемница“ е с разчупен, пететажен обем, с характерни силуети и изявени еркери и стрехи. Покривите са скатни, с покритие от керамични керемиди. Фасадните покрития представляват каменна облицовка в приземните нива и композиция от редуващи се фасадни „повърхности“, покрити с бяла мазилка и дървена обшивка по етажите. Конструкцията е монолитна, стоманобетонна, състояща се от плочи, греди, колони и носещи тухлени стени. Фундирането е с монолитни ивични и единични фундаменти. Проектът за преустройство се състои в разделяне на съществуващата сграда на три основни самостоятелни функционални зони: хотел, администрация и механа – ресторант.

**Подобекти, планирани с инженерингово възлагане:**

* **Подобект:** Преустройство на оранжерията към РЕМО "Етър" - ориентировъчна стойност за изпълнение на инженеринга - 116 666, 67 без ДДС

Планирано е инженерингово възлагане. Предвидените СМР целят основно обновяване и създаване на условия за целогодишно отглеждане на разсад за цветя и храсти, като се:

* реконструира и/или преизгради монолитната част на постройката;
* възстанови покривната конструкция /метална/ и остъкляването, което да осигури, освен здравина и безопасност, но и хидрозащита, топлосъхранение и максимално ослънчаване на оранжерията, вкл. прозоречни отвори с подходяща отваряемост за осигуряване на естествена вентилация;
* обособи едно основно помещение /основна пътека и лехи, чешма/ и склад /за инвентар, торопочевни смеси и препарати/;
* обезпечи инженерното захранване на обекта - с ел. ток и ВиК.

***Конкретните параметри на строителните дейности ще бъдат уточнени в работния проект.***

* **Подобект:** Изграждане на Детски обучителен център към РЕМО „Етър” - ориентировъчна стойност за изпълнение на инженеринга - 100 000,00 лв без ДДС

Съвременните тенденции налагат приспособяване на музейните експозиции към модерните очаквания на публиката, като за социализацията на наследството се включват интерактивни програми за неговото представяне, с възпитателни и образователни цели за деца, семейства, целеви групи и свободни туристи.

Планирано е инженерингово възлагане. С оглед удовлетворяване на констатираните нужди е необходимо оптимизиране на съществуващите функционални зони в музейния комплекс във връзка със планираното преустройство и обновяване на хотела и административната част. За реализиране на програмата за развитие на музея, конкретно за детския обучителен център, следва на мястото на досегашната временна/преместваема постройка, да се планира нова, с постоянен градоустройствен статут и цялостно инженерно захранване. С новопредвидения обект се цели, освен създаване на съвременни условия за разширяване на атракциите и потенциала за образователни дейности на музея, но и:

- оформянето на втория вход (каса и сувенирен щанд) към музейния комплекс, откъм хотела;

- допълнителни функционални площи /сезонно/ като теренни площадки и градински кътове;

- инженерно захранване и техническа осигуреност на новия детски обучителен център, включващ и каса;

- технологично оборудване за създаване на иновативни услуги и разнообразни форми на обучение.

***Конкретните параметри на строителните дейности ще бъдат уточнени в работния проект.***

* **Подобект:** Изграждане на сцена на открито в Регионален етнографски музей на открито „Етър” - ориентировъчна стойност за изпълнение на инженеринга - 233 333, 33 лв. без ДДС

Планирано е инженерингово възлагане. По-големият брой от събитията от културния календар на РЕМО през топлите месеци се организират и провеждат на открито. Към момента, поради липсата на сцена, се използва дървена скара с възможност за монтиране на сенник в зависимост от условията на микроклимата, като публиката се настанява на малък брой дървени пейки без облегалки.Условията са непрофесионални за сценични изяви, липсва професионално осветление, озвучаване, сценичен гръб и др. Поради липсата на осветление, импровизираната сцена не може да се използва в по-късни вечерни часове и това ограничава часовия диапазон на провеждане на сценични събития. С оглед на това, планирано е развитие на туристическата инфраструктура на комплекса чрез изграждане на мобилна сцена на открито, вписваща се в парковата среда на РЕМО. Сцената ще предоставя възможност за предпазване от неблагоприятни метеорологични условия и ще предполага добро сценично озвучаване и осветление. Към сцената е планирано и изграждане на места за публика, създаващи предпоставки за добра видимост към сцената дори и от най-задните редове. Проектната дейност ще осигури необходимите предпоставки за разширяване на събитията, обхванати от културния календар, ще направи възможно провеждането на вечерни изяви и привличане на по-голям обем туристи.

***Конкретните параметри на строителните дейности ще бъдат уточнени в работния проект.***

* **Подобект:** Инженеринг за разширяване на експозиционните възможности чрез оползотворяване на площите на къщите на чаршията към Регионален етнографски музей на открито „Етър” и изпълнение на Архитектурно-художествено осветление - ориентировъчна стойност за изпълнение на инженеринга – 500 000 лв. без ДДС.

Планирано е инженерингово възлагане. Необходимо е извършване на ремонт, свързан с пребоядисване, запълване на компроментирани участъци по стените и подмяна на електрическата система на къщите на чаршията на РЕМО “Етър”, както и ремонт на покривите на част от къщите с цел ефективното им оползотворяване за целите на разширяването на експозиционните възможности. Целта на планираната дейност е вторите етажи на къщите да бъдат преустроени и превърнати в места за креативен туризъм - обособяване на ателиета, а първите етажи да се използват за целите на различни експозиции. Предвижда се и осигуряване на тоалетни за нуждите на посетителите на РЕМО Етър. Архитектурно-художественото осветление (АХО) разкрива и акцентира по нов начин на забележителностите на архитектурните обекти. Към момента, комплексът и отделните обхванати от него обекти, нямат реализирано художествено осветление, адекватно на неговата значимост и статут на недвижима културна ценност. В този смисъл, АХО се разглежда като абсолютно необходима предпоставка за развитие, повишаване на атрактивността и естетичното въздействие както на обектите, включени в РЕМО “Етър”, така и на отделните експозиции. Планирано е АХО на експозициите, на алеите и изграждане на архитектурно-фасадно осветление на сградите в музея.

***Конкретните параметри на строителните дейности ще бъдат уточнени в работния проект.***

***4. Технически спецификации (важат за двете обособени позиции)***

Изпълнението на строителния надзор по време на изпълнение на СМР, включва:

* упражняване на строителен надзор по време на строителството в съответствие с чл. 168 от ЗУТ и по реда на Наредба № 3 за съставяне на актове и протоколи по време на строителството (Наредба № 3/2003 г., обн. ДВ, бр. 37/04.05.2003 г.)
* координиране на строителния процес до въвеждането на Строежа в експлоатация;
* извършване на постоянен строителен надзор по всички части на инвестиционния проект;
* упражняване контрол за спазване на мерките за безопасност на обекта от страна на строителя, за да не се допуснат инциденти и злополуки на обекта;
* упражняване на контрол за спазване на изискванията за безопасност, хигиена на труда и пожарна безопасност, в съответствие с изготвен към работния проект план за безопасност и здраве;
* осъществяване на контрол върху извършваните строително-монтажни работи (СМР) по качество, количество и стойност;
* проверка на представените от Изпълнителя актове за действително извършени строително – монтажни работи;
* контрол върху предварителния график за изпълнение на СМР,
* следи за стриктното спазване на работния линеен график и да уведомява с доклада възложителя за настъпили отклонения и забави;
* разпорежда премахването на некачествено извършените СМР и повторното им извършване;
* осъществяване на контрол на Строителните продукти, влагани в Строежа, като изисква сертификати за качество на материалите, одобрява заедно с възложителя предложените образци и разрешава влагането на материалите след представянето на сертификати за тях;
* наблюдава строителните дейности по отношение на линейния график, прави предписания за оптимизиране на изпълнението и изготвя доклади, които се подлагат на съвместни обсъждания между членовете на Екипа за управление на проекта и Възложителя;
* изготвяне на окончателен доклад по смисъла на чл. 168, ал. 6 от ЗУТ за въвеждане на Строежа в експлоатация и искане за държавна приемателна комисия за съответния обект
* изготвяне на технически паспорт на строежа;
* отчитане хода на изпълнение на договора и на извършените строителни и монтажни работи, като изготвя ежемесечни доклади до Възложителя за извършените строителни и монтажни работи (СМР) по качество, количество и стойност, проверява представените от Изпълнителя актове за действително извършени строителни и монтажни работи;
* съвместно с изпълнителя на СМР, да изготви и внесе за одобряване в Община Габрово ПУСО и ПБЗ, преди откриване на строителна площадка и определянето на строителна линия и ниво.
* Изготвяне на комплексен доклад за оценка на съответствието на изготвените работни проекти по чл. 142, ал. 6, т. 2 от ЗУТ /при възлагане на инженерингови обекти/.
* упражняване на строителен надзор по време на отстраняване на проявени скрити дефекти през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.
* участие в огледи на обекта, съвместно с ВЪЗЛОЖИТЕЛЯ и ИЗПЪЛНИТЕЛЯ на СМР на обекта, в рамките на гаранционните срокове, с цел установяване на проявили се дефекти, описването им в тристранен протокол и предприемане на мерки по отстраняването им;

**Консултантът няма право да извършва промени в сроковете, количествата и видовете работи без разрешение на ВЪЗЛОЖИТЕЛЯ.**

***5. Изисквания относно документите, които следва да се представят в процеса на изпълнение на договора (важат за двете обособени позиции)***

5.1. В процеса на изпълнение на строително – монтажните работи трябва да бъдат съставени всички необходими актове и протоколи, предвидени в Наредба №3 от 2003 г. *за съставяне на актове и протоколи по време на строителството.*

5.2. След завършване на строежа Изпълнителят трябва да завери екзекутивната документация съгласно изискванията на чл. 175 от ЗУТ. Тя следва да бъде представена в ***2 (два) екземпляра на хартиен*** и в ***2 (два) екземпляра на електронен носител***.

5.3. След приключване на строително-монтажните работи Изпълнителят трябва да изготви ***Окончателни доклади*** за съответните строежи, съгласно чл.168, ал.6 от ЗУТ, за издаване на Разрешения за ползване на обектите, включително ***съответните технически паспорти***, *съгласно Наредба №5 от 2006 г. за техническите паспорти на строежите*. Докладите и приложенията към тях, и паспортите, следва да се представят ***в 2 (два) оригинала*** ***на хартиен носител*** и в ***2 (два) екземпляра на електронен носител за всеки строеж.***

***6.******Застраховка на участника и подизпълнителите му (ако има такива) по чл. 171, ал. 1 от ЗУТ(важат за двете обособени позиции)***

6.1. Участникът и неговите подизпълнители трябва да притежават валидни застрахователни полици по чл. 171, ал. 1 от ЗУТ за упражняване на строителен надзор, заверени копия на които трябва да представят при сключване на договора.

6.2. Минималните застрахователни суми по застрахователните полици на Участникът и неговите подизпълнители за дейността, която извършват трябва да бъдат съгласно Наредбата за условията и реда за задължително застраховане в проектирането и строителството.

***7. Изисквания за качество (важат за двете обособени позиции)***

Качеството на услугата трябва да отговаря на изискванията на действащата законова уредба в страната – Закон за устройство на територията (ЗУТ), Наредба № 1/30 юли 2003 г. за номенклатурата на видовете строежи, Наредба № 2/31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3/31 юли 2003 г. за съставяне на актове и протоколи по време на строителството, Наредба № 5/28 декември 2006 г. за техническите паспорти на строежите**,** Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи, Наредба № 7/1999 г. за минимални изисквания за здравословни и безопасни условия на труд на работните места при използване на работното оборудване, Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.

***8. Срок за изпълнение******на поръчката*:**

Изпълнителят ще упражнява функциите на строителен надзор на обектите в периода от подписване на съответния Протокол за откриване на строителна площадка и определяне на строителна линия и ниво (обр. 2 и/или 2a) до представяне от ИЗПЪЛНИТЕЛЯ на окончателен доклад, Технически паспорт на съответния строеж и искане за Държавна приемателна комисия.

**Прогнозната максимална продължителност за СМР на обектите** е 18 месеца.

***\* Забележка! – Реалният срок за изпълнение на съответните СМР ще бъде определен съгласно техническото предложение на избрания/избраните изпълнител/и на Инженеринг/СМР след провеждане на съответните обществени поръчки.***

***9.******Изисквания за публичност******(важат за двете обособени позиции)***

При изпълнение на обществената поръчка, Изпълнителят трябва да предприеме всички необходими мерки, за да осигури публичност на финансирането от страна на Европейския Съюз. Тези мерки трябва да са в съответствие с приложимите правила за информиране и публичност, предвидени в чл. 8 от Регламент на Комисията №1828/2006 и Приложение №1 към него.

Мерките за информация и публичност имат за цел:

* да повишат обществената осведоменост и прозрачността по отношение на съфинансирането на проекта по ОПРР;
* да информират широката общественост за ролята, която има Европейският съюз съвместно с държавите-членки при отпускането на помощта и за резултатите от нея.